Bosna i Hercegovina

Federacija Bosne i Hercegovine

Kanton Sarajevo

**JU ŠKOLA ZA SREDNJE STRUČNO OBRAZOVANJE**

**I RADNO OSPOSOBLJAVANJE Sarajevo**

Azize Šaćirbegović 80,Sarajevo

Tel/fax 033 655-950

lmr@bih.net.ba

**KRIZNI PLAN**

**PRIPRAVNOSTI I ODGOVORA NA POJAVU VIRUSA COVID-19**

**(revidirani plan)**

Sarajevo, August 2021. godine

Bosna i Hercegovina

Federacija Bosne i Hercegovine

Kanton Sarajevo

**JU ŠKOLA ZA SREDNJE STRUČNO OBRAZOVANJE**

**I RADNO OSPOSOBLJAVANJE Sarajevo**

Azize Šaćirbegović 80,Sarajevo

Tel/fax 033 655-950

lmr@bih.net.ba

Broj:01-3-1032/21

Datum: 31.08..2021.godine

#### Na osnovu člana 147. Zakona o srednjem obrazovanju („Službene novine Kantona Sarajevo“, broj: 23/17, 30/19 i 33/21), člana 204. Pravila JU ŠKOLA ZA SREDNJE STRUČNO OBRAZOVANJE I RADNO OSPOSOBLJAVANJE Sarajevo, Uputstva, Ministarstva za odgoj i obrazovanje Kantona Sarajevo broj: 11-04-34-3247-1/21 od 27.08.2021.godine, o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo u školskoj 2021/2022.godine direktorica Škole donosi:

**KRIZNI PLAN**

**PRIPRAVNOSTI I ODGOVORA NA POJAVU VIRUSA COVID-19**

Ovim Planom se reguliše poduzimanje preventivnih mjera u cilju sprečavanja pandemije izazvane pojavom virusa COVID-19 i vrši usmjeravanje ponašanja radnika, učenika škole i ostalih posjetitelja JU ŠKOLA ZA SREDNJE STRUČNO OBRAZOVANJE I RADNO OSPOSOBLJAVANJE Sarajevo.

Nalaže se radnicima škole, učenicima, roditeljima i ostalim posjetiocima da poštuju Naredbe Kriznog stožera Federalnog ministarstva zdravstva, Preporuke Zavoda za javno zdravstvo Federacije BiH i Instrukcije i Uputstva Ministarstva za odgoj i obrazovanje Kantona Sarajevo, te ostalih uputa iz ovog Plana pripravnosti kao odgovora na pojavu coronavirusa (COVID -19).

Nastava u školskoj 2021/2022. godine će se odvijati u skladu sa Uputstvima, Ministarstva za odgoj i obrazovanje Kantona Sarajevo, o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo odnosno Vlade Kantona Sarajevo.

Nastava u školskoj 2021/22. godini počinje 1. septembra 2021. godine u učionicama uz poštivanje Osnovnih principa prevencije u dokumentu Preporuke za škole za školsku 2021/22. godinu Federalnog kriznog štaba.

U učionicama gdje nije moguće osigurati distancu od najmanje 1 metra, nastavni proces će se organizovati tako što će se omogućiti da što veći broj učenika što šešće budu obuhvaćen nastavom u učionicama, uz maksimalnu iskorištenost svih prostornih kapaciteta škole.

**ZDRAVSTVENE MJERE**

Radnici, roditelji i učenici škole dužni su da se pridržavaju svih propisanih epidemioloških mjera, preporuka i smjernica nadležnih organa i institucija.

Neophodno je smanjiti protok/dolazak broja osoba koja nisu radnici škole, roditelji niti učenici Škole. Boravak u zbornicama i drugim zajedničkim prostorijama treba biti sveden na minimum.

Odgovornost je roditelja da na dnevnoj bazi kontroilišu tjelesnu temperaturu učenika prije i poslije nastve.

Obaveza je roditelja da ne šalju učenike u školu ukoliko imaju bilo kakve simprome COVID-19 ili sezonske gripe, nego da se jave školskom dispanzeru i traže daljnja ljekarska uputstva za liječenje učenika.

 U slučaju da je porodica/učenik imala/o bliski kontakt sa inficiranom osobom roditelj obavještava školu o ovim okolnostima i učenik se preventivno upućuje na pohađanje nastave od kuće u trajanju od 15 dana.

 Škola zadržava pravo da u svakom momentu mjeri temperaturu učeniku, ukoliko učenik pokazuje vanjske manifestacije bolesti ili slabosti organizma.

Ukoliko učenik razvije bilo koji od simptoma COVID-19 ili sezonske gripe u školi, učenik se izoluje u posebnu prostoriju, nastavnik kontaktira ovlaštenu osobu (pedagog, sekretar, direktor, stručni saradnik) da pozove roditelje/staratelje učenika da odmah dođe po učenika u školu i obrate se nadležnom ljekaru. Dok ovlašteno lice kontaktira roditelje i dok roditelji ne preuzmu učenika, za učenike se obezbjeđuje briga u školi.

Ukoliko dođe do potvrde infekcije COVID-19 kod učenika i /ili nastavnika ostatak odjeljenja nastavlja raditi po ustaljenom modelu uz nastavak poštivanja svih epidemioloških mjera. S obzirom na zakonksu obavezu poštivanja svih mjera prevencije smatra se da se nastava može odvijati po ustaljenom modelu.

Virus se širi sa osobe na osobu kada inficirana osoba kašlje, kiše i kada svojim rukama dira druge stvari koje i drugi koriste.

Kako bi zaštitili sebe i druge korisno je raditi sljedeće:

• Često perite ruke toplom vodom i sapunom minimalno 30 sekundi. Uvijek to uradite nakon kašljanja i kihanja;

• Ruke perite čim uđete u kuću ili dođete na posao;

• Često perite površine koje često dodirujete;

• Kašljite i kišite u svoj lakat, a ne u dlan;

• Ne dodirujte svoje lice neopranim rukama;

• Ostanite kući ako ste bolesni i imate simptome gripe;

• Naučite se osnovnim principima njege kod kuće u slučaju bolesti;

• Koristite zaštitne maske kako bi ste smanjili mogućnosti širenja zaraze na druge;

• Koristite jednokratne maramice i rukavice;

• Ne koristite već korištene jednokratne maske, maramice i rukavice;

• Držite distancu od drugih ljudi minimalno 1 m.

Prilikom dolaska i odlaska na posao svi radnici su dužni pridržavati se preporučenih i određenih mjera zaštite (maske), te neposredno prilikom ulaska u prostorije škole koristiti dezinfekciona sredstva, odnosno izvršiti dezinfekciju ruku i obuće.

Mokri čvrovi su opremljeni dovoljnom količinom sapuna i papira te se radnici upućuju da postupaju u skladu sa preporukama Epidemiološkog zavoda.

**ORGANIZACIJA NASTAVE**

Nastavni proces se u potpunosti realizira u skladu sa Uputstvima, Ministarstva za odgoj i obrazovanje Kantona Sarajevo o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo u školskoj 2021/2022.godini odnosno Vlade Kantona Sarajevo uz obavezu poštivanja epidemioloških mjera.

Nastavni proces se udvija u skladu sa Nastavnim planom i programom.

Učenici iz ugroženih grupa ( učenici koji imaju hronična oboljenja)

* Učenici koji zbog oboljenja imaju povećan rizik od komplikacija izazvanih COVID-19, mogu nastavu pohađati od kuće samo na osnovu izvoda iz medicinske dokumentacije kojeg izdaje nadležni ljekar javne zdravstvene ustanove. Škola je dužna da za ove učenike osigura optimalan model praćenja nastave. Roditelji su dužni najkasnije u roku od sedam dana od dana početka nastave dostaviti razredniku izvod iz medicinske dokumetacije/opravdanje.
* Sjednice stručnih organa Škole kao i sastanci sa Vijećem roditelja/Vijećem učenika, roditeljski i informativni sastanci održavaju se online.
* Nastavnici/razrednici održavaju komunikaciju sa roditeljima na informativnim i konsultativnim online sastanicma najmanje jednom u dvije sedmice.
* Roditelji zadržavaju pravo da dobiju dodatne termine za informacije i konsultacije ukoliko za tim postoji objektivna potreba.
* Vannastavne aktivnosti organiziraju se u online okruženju uz maksimalno korištenje video/audio poziva u aktivnoj interakciji nastavnika sa učenikom ili u školi ili van objekta Škole. Odvijanje vannastavnih aktivnosti u školi ili van objekta Škole, moguće je uz strogo poštivanje higijensko-epidemiološkij mjera.
* Dodatna, dopunska i vanredna nastava organizira se u školi pod istim higijensko-epidemiološkim uslovima kao za redovan nastavni proces.
* Praktična nastava odvijat će se u školskim radionicama pod istim higijensko-epidemiološkim uvjetima kao i opće-obrazovna nastava.
* Ocjenjivanje učenika se vrši u skladu sa Pravilnikom o praćenju, vrednovanju i ocjenjivanju učenika osnovnih i srednjih škola u Kantonu Sarajevo („Službene novine Kantona Sarajevo“ broj: 24/18 i 13/20).
* Čas traje 40 minuta. Nastava se odvija u jednoj učionici za jedno odjeljenje. Izuzetno, uz jasno propisan put i plan kretanja moguće je za pojedine predmete organizirati kabinetsku nastavu. Kada grupa/ odjeljenje napusti kabinet, isti je potrebno očistiti, prozračiti, a kontaktne površine dezinficirati.
* Mali odmor traje pet minuta, a veliki 15 minuta. Učenici odmore provode u kabinetu u kojem prate nastavu nastavu kako bi se izbjegle gužve i miješanje grupa.
* Konzumiranje užina moguće je u učionici u kojoj grupa prati nastavu.
* Potrebno je stalno podsječati na higijenu ruku i površina te provoditi higijensko epidemiloške mjere.

Obavezno je nošenje maski preko usta i nosa za zaštitu respiratornog sistema u zatvoremom prostoru sve vrijeme za sve osobe koje borave u Školi. Od obaveze nošenja maski izuzete su osobe koje imaju problema sa disanjem zbog hroničnih bolesti ili koja ne mogu skinuti masku bez pomoći druge osobe (npr.osobe sa intelektualni teškoćama ili smetnjama u razvoju) osobe sa oštećenjem sluha, učenici za vrijeme realizacije nastave iz predmeta tjelesni i zdravstveni odgoj.

* Za vrijeme trajanja nastave, uz nastavnika sa učenicima u učionici može biti prisutan i asistent u nastavi i stručni saradnici škole uz obavezno poštivanje važećih epidemioloških mjera.ž
* Nastava iz predmeta Tjelesni i zdravstveni odgoj/Sport realizira se u Sali. Kada je moguće nastavu je preporučeno održavati na otvorenom.

Obavezno je poštivanje higijensko-epidemioloških mjera u svlačionicama i za vrijeme izvođenja nastave tjelesnog i zdravstvenog odgoja/sporta. Fizička distanca se mora održavati sve vrijeme, a aktivnosti moraju biti organizovane tako, da ne zahtijevaju dijeljenje ili dodavanje rekvizita. Učenici za vrijeme trajanja fizičkih aktivnosti ne nose masku.

* Nastavno osoblje će koristiti kabinete poštujući navedeni razmak a za vrijeme rada u škole neprekidno će koristiti zaštitne maske.
* Radi zdravstvene i epidemiološke zaštite svih radnika koji dolaze na posao i trećih lica koja dolaze u prostorije Škole, svakodnevno će se vršiti dezinfekcija svih prostorija.
* Detaljna dezinfekcija svih površina i svih prostorija vršit će se po okončanju rada do 16:30. Detaljna dezinfekcija mokrih čvorova vrši se **najmanje** dva puta dnevno i o tome se vodi pisana evidencija.
* Na ulazu u prostorije škole postavljeno je dezinfekciono sredstvo sa raspršivačima za ruke i korito za dezinfekciju obuće. Određuje se da će nadzor i kontrolu popunjenosti dezinfekcijskim sredstvima vršiti spremačice u okviru svojih radnih zadataka.

Posebno se naglašava obaveza svih radnika da su dužni voditi računa da se grupisanje svede na najmanju moguću mjeru kao i da se vrijeme pauze provodi na preporučenoj udaljenosti i socijalnoj distanci.

Nalaže se radnicima Škole, učenicima i svim drugim posjetiteljima da poštuju Naredbe Kriznog stožera Federalnog ministarstva zdravstva, Preporuke Zavoda za javno zdravstvo FBiH, Instrukcija i Uputstva Ministarstva za odgoj i obrazovanje KS te ostalih uputa iz ovog Plana.

Radnicima, učenicima i drugim posjetiteljima se preporučuje smanjenje fizičkog kontakta te obavezno održavanje fizičke distance minimalno od 1 metra.

Nepridržavanje mjera utvrđenih ovim Kriznim planom predstavlja kršenje odredbi Zakona o zaštiti stanovništva od zaraznih bolesti („Službene novine F BiH“, broj 29/05).

**STUPANJE NA SNAGU**

Ovaj Plan stupa na snagu danom donošenja i isti će biti objavljen na web stranici Škole i dostavljen svim radnicima putem oglasnih ploča Škole. Stupanjem na snagu ovog Plana stavlja se van snage Krizni plan pripravnosti i odgovora na pojavu virusa COVID-19 broj: 01-3-361-1/21 od 17.03.2021.godine.

**D I R E K T O R I C A**

 Dr.sc.Inga Biščević

**Dostavljeno:**

- oglasna ploča,

- web stranica Škole,

- a/a.